Kyösti

Kyösti on suomalainen miehen etunimi. Se on skandinaavisen Gustaf-nimen suomalainen muoto. Vuoden 2019 loppuun mennessä Kyöstejä on merkitty Suomen väestörekistereihin 6 801. Viime aikoina Kyösti ei ole ollut kovin suosittu nimi: 2010-luvulla nimi annettiin vain 131 pojalle. Anne Saarikallen ja Johanna Suomalaisen mukaan nimen epäsuosio saattaa selittyä sillä, että nimi on äänneasultaan etunimeksi hieman erikoinen ensimmäisen tavunsa diftongin yö osalta.

Nimipäivä 

Kyöstin nimipäivä on samoin kuin Kustaan 6. kesäkuuta.

Nimen alkuperä 

Kyösti on suomalainen muoto nimestä Gustav.

Tunnettuja Kyöstejä 

 Kyösti Aarnio, näyttelijä ja työväenteatterien johtaja
 Kyösti Alho, urkuri ja director musices
 Kyösti Angervo, statiikan ja sillanrakennuksen professori
 Kyösti Auer, juristi ja senaattori
 Kyösti Erämaa, näyttelijä
 Kyösti Haataja, kansanedustaja (Kokoomus), Maanmittaushallituksen pääjohtaja 1917–1929
 Kyösti Haatanen, säveltäjä, kapellimestari, sovittaja ja kuoromestari
 Kyösti Halonen, kenraaliluutnantti
 Kyösti Holma, oikeustieteen professori
 Kyösti Hämäläinen, ralliautoilija
 Kyösti Iitti, kuvanveistäjä, kansantaiteilija
 Kyösti Jaakonsaari, koripalloilija
 Kyösti Julku, Oulun yliopiston historian professori
 Kyösti Järvinen, poliitikko, ministeri (Kokoomus)
 Kyösti Kakkonen, liikemies, taiteenkerääjä
 Kyösti Kallio, Suomen tasavallan presidentti 1937–1940
 Kyösti Kanniainen, kansanedustaja (nuorsuomalainen)
 Kyösti Karhila, lentäjä, lentokapteeni ja hävittäjä-ässä
 Kyösti Karjalainen, ruotsalainen jääkiekkoilija
 Kyösti Karjula, kansanedustaja
 Kyösti Karvonen, päätoimittaja ja diplomikielenkääntäjä
 Kyösti Valfrid Kaukovalta, historiantutkija
 Kyösti Keskinen, raviohjastaja ja -valmentaja
 Kyösti Kiuasmaa, historiantutkija ja apulaisprofessori
 Kyösti Kontturi, fysikaalisen kemian professori
 Kyösti Kylälä, keksijä
 Kyösti Kytöjoki, gospellaulaja ja suntio
 Kyösti Kyöstiö, kasvatusopin professori
 Kyösti Käyhkö, näyttelijä, sanoittaja
 Kyösti Laasonen, jousiampuja
 Kyösti Laihi, laulaja ja kosketinsoittaja
 Kyösti Lallukka, poliitikko (Liberaalinen kansanpuolue)
 Kyösti Lampinen, urheiluvalmentaja
 Kyösti Larson, Larin-Kyösti, suomalainen runoilija
 Kyösti Lehmus, runoilija ja arkkiveisujen tekijä
 Kyösti Lehtonen, painija
 Kyösti Luukko, painija
 Kyösti Feliks Mattsson, Tampereen apulaiskaupunginjohtaja 1920- ja 1930-luvuilla
 Kyösti Mäkimattila, laulaja, vuoden 2013 tangokuningas
 Kyösti Oikarinen, hammaslääketieteen professori ja oululainen kunnallispoliitikko
 Kyösti Pekonen, Helsingin yliopiston yleisen valtio-opin professori  
 Kyösti Pietiläinen, muukalaislegioonalainen
 Kyösti Pulliainen, kansantaloustieteilijä, Joensuun yliopiston rehtori 1984–1990
 Kyösti Romppanen, valokuvaaja ja kajakkimeloja
 Kyösti Roth, muusikko, säveltäjä ja sanoittaja
 Kyösti Rousti, koripalloilija
 Kyösti Salokorpi, muusikko ja kirjailija  
 Kyösti Sarkanen, amerikansuomalainen professori ja puukemian tutkija
 Kyösti Sipilä, pappi, päätoimittaja ja kouluneuvos
 Kyösti Skyttä, toimittaja, kirjailija, poliitikko (LKP)
 Kyösti Sorjonen, toimittaja, kirjailija, pakinoitsija (nimimerkki Joel)
 Kyösti Suokas, varatuomari, Rakennusliiton ent. varapuheenjohtaja
 Kyösti Taanila, opetusneuvos ja päätoimittaja
 Kyösti Teljo, kapellimestari ja muusikko
 Kyösti Teräs, toimittaja ja kirjailija
 Kyösti Timonen, säveltäjä ja sanoittaja
 Kyösti Toivonen, Euroopan parlamentin jäsen
 Kyösti Tornberg, Kittilän kunnanjohtaja
 Kyösti Urponen, sosiaalipolitiikan tutkija
 Kyösti Varesvuo, elokuvatuottaja ja elokuvatuotantoalan yrittäjä
 Kyösti Varis, graafikko
 Kyösti Vaskuri, räätäli, poliittisen skandaalin aiheuttaja
 Kyösti Viljakainen, insinööri, yritysjohtaja ja teollisuusneuvos
 Kyösti Vilmi, voimanostaja
 Kyösti Virrankoski, Euroopan parlamentin jäsen
 Kyösti Virta, kirjailija
 Kyösti Väntänen, äänisuunnittelija
 Kyösti Wilkuna, kirjailija
 Kyösti Ålander, arkkitehtuurin tutkija, kriitikko ja Suomen rakennustaiteen museon intendentti
 Sika-Kyösti, Kustaa Mikonpoika Nummelin, varsinaissuomalainen murtovaras ja kansantarinoiden henkilö

Kuvitteellisia Kyöstejä
 Kyösti, Artturi Järviluoman näytelmässä Pohjalaisia
 Kyösti, mielisairaalan ("pöpilän") potilas, Pirkka-Pekka Peteliuksen laulamassa kappaleessa Ööliä läikkyy.
 Kyösti Pöysti, Yle TV2:n animaatiosarja Pasilassa
 Tammiston Kyösti, Jukolan veljesten ystävä Aleksis Kiven Seitsemässä veljeksessä. Kyösti esitellään 3. luvun lopussa.

Lähteet

Etunimet